Nr

Referitor dosar nr. 14483/28.07.2017

**DECIZIA ETAPEI DE ÎNCADRARE**

**DRAFT**

Ca urmare a solicitării de emitere a acordului de mediu adresate de  **COMUNA RACOVIȚA** cu sediul în localitatea Racovița, str. **Protopop Valeriu Florianu**, nr. **416**, judeţul Sibiu, înregistrată la **Agenţia pentru Protecţia Mediului Sibiu** cu nr. **14483/28.07.2017** **şi** **completărilor nr. 19402/16.10.2017,** în baza Hotărârii Guvernului nr. 445/2009 privind evaluarea impactului anumitor proiecte publice și private asupra mediului si a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare,

**Agenţia pentru Protecţia Mediului Sibiu** **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de xx.xx.2017, că proiectul **„Construire pod la Răzurele”,** propus a se realiza în intravilanul comunei Racovița, str. **Cornel Lupea**, nr. **FN,** judeţul Sibiu**, nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a;

**1. Caracteristicile proiectului**

**a) mărimea proiectului**:

Proiectul constă în construirea unui pod nou din beton, peste cursul de apă Valea Lupului, care să asigure traversarea cursului de apă în condiții de siguranță. Soluția adoptată pentru construcția podului este specifică podurilor din beton armat, cu grinzi precomprimate, cu deschidere de 5,5 m, alcătuit din:

- infrastructură – fundații de tip directe, de suprafață, executate în săpătură deschisă cu pereți verticali și cu sprijiniri de maluri cu dulapi, fiind realizate din beton simplu monolit C16/20;

- suprastructura – va fi executată din 9 grinzi din beton armat precomprimat, solidarizate la partea superioară cu o placă de suprabetonare, din beton armat C25/30.

Având în vedere condițiile de gabarit impuse pentru un carosabil, lungimea totală a podului va fi de 12 m iar lățimea va fi de 5,75 m. Racordarea dintre pod și malurile naturale sau amenajate ale albiei se va realiza prin ziduri întoarse și sfert de con, pe fiecare mal.

Sistemul rutier pentru calea de pod va fi amenajat din:

- strat de uzură BAP8 cu o grosime de 4 cm;

- șapă de protecție din beton C25/30, cu o grosime de 5 cm;

- hidroizolație tip membrană;

- placș armată de suprabetonare din beton C35/45 cu o grosime de 15 cm și pante laterale de 2%.

În zona podului s-au prevăzut lucrări de regularizare a văii și anume:

- calibrare albie prin săpături la taluze, în trepte, în scopul aducerii profilului albiei la cotele proiectate;

- consolidare maluri albie cu gabioane, în zona amonte și aval a podului.

**b) cumularea cu alte proiecte**: nu este cazul;

**c) utilizarea resurselor naturale**: la execuţia infrastructurii, se vor folosi materiale locale(balastrul și bolovani de râu);

**d) producția de deșeuri**:

- în perioada de execuție: deșeuri menajere, deșeuri din construcții, deșeuri de ambalaje, deșeuri metalice;

**e) emisiile poluante, inclusiv zgomotul și alte surse de disconfort**

- în etapa de construcţie: emisiile în atmosferă de la utilaje şi mijloacele de transport, precum și disconfortul fonic creat de lucrări, temporar - fără impact semnificativ.

- sol, subsol: se vor amenaja spaţii corespunzătoare pentru stocarea temporară a tuturor categoriilor de deşeuri rezultate pe perioada de realizare a proiectului.

**f) riscul de accident, ţinându-se seama în special de substanţele si de tehnologiile utilizate** – se vor respecta normele de protecţia muncii şi PSI.

**2. Localizarea proiectului**

**2.1 utilizarea existentă a terenului** – Obiectivul este amplasat în teritoriul administrativ al comunei Racovița, județul Sibiu, în partea de sud-est a localității si va înlocui vechiul pod care face legătura între comună și zona forestieră montană.

Proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare, conform Certificatului de Urbanism emis de Primăria Comunei Racovița, a vizitei pe amplasament şi a verificării documentaţiei de către ing. Ruxanda Florian și ing. Gabriela Căpățînă.

**2.2 relativa abundenţă a resurselor naturale din zonă, calitatea şi capacitatea regenerativă a acestora:** nu este cazul.

**2.3 capacitatea de absorbţie a mediului, cu atenţie deosebită pentru:**

**a) zonele umede:** nu este cazul;

**b) zonele costiere:** nu este cazul;

**c) zonele montane și cele împădurite:** nu este cazul;

**d) parcurile si rezervaţiile naturale:** nu este cazul;

**e) ariile clasificate sau zonele protejate prin legislaţia în vigoare:**nu e cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: amplasamentul proiectului se suprapune cu aria de protecţie specială ROSPA 0098 Piemontul Făgăraş;

**g) ariile în care standardele de calitate a mediului stabilite de legislaţie au fost deja depăşite:** nu este cazul;

**h) ariile dens populate:** nu este cazul;

**i) peisajele cu semnificaţie istorică, culturală și arheologică:** nu este cazul.

**3. Caracteristicile impactului potenţial**

**a) extinderea impactului:** impactul asupra mediului, va fi local, doar pe perioada implementării proiectului;

**b) natura transfrontalieră a impactului:** nu este cazul;

**c) mărimea și complexitatea impactului:** se vor lua măsuri de reducere şi limitare a impactului asupra mediului. Impact potenţial nesemnificativ, având în vedere caracteristicile proiectului şi localizarea acestuia;

**d) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**e) durata, frecvența și reversibilitatea impactului:** impact redus pe perioada de realizare şi funcţionare.

**II. Motivele care au stat la baza luării deciziei etapei de încadrare în procedura de evaluare adecvată** sunt următoarele:

* proiectul se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, fiind situat în ROSPA0098 Piemontul Făgăraș.
* în urma parcurgerii listei de control pentru etapa de încadrare din cadrul procedurii de evaluare adecvată, a rezultat că proiectul propus nu va avea impact semnificativ asupra integrităţii ariei naturale protejate de interes comunitar;
* proiectul are dimensiuni reduse, nu prevede lucrări complexe care să producă modificări majore ale cadrului natural al amplasamentului;
* prin realizarea proiectului propus nu va avea loc fragmentarea habitatelor de interes comunitar pentru care a fost declarat ROSPA0098 Piemontul Făgăraș;
* pentru proiectul propus s-a obținut Avizul Administrației Siturilor Natura 2000 –Munții Făgăraș și Piemontul Făgăraș – Ocolul Silvic Rășinari R.A., Ocolul Silvic Izvorul Florii R.A, nr. 76/18.10.2017.

**Proiectul propus nu necesită parcurgerea celorlalte etape ale procedurii de evaluare impactului şi nu se supune evaluării adecvate.**

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului tehnic întocmit conform prevederilor Ordinului nr. 135/2010 și a Certificatului de Urbanism emis de Primăria Comunei Racovița;
* respectarea prevederilor Avizului de Gospodărire a Apelor nr. SB 58/21.08.2017, emis de Administrația Bazinală de Apă Olt;
* respectarea prevederilor Avizului nr. 76/18.10.2017, emis de către O.S. Rășinari, O. S. Izvorul Florii R.A.
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* aprovizionarea cu agregate necesare realizării investiției se va face numai din surse autorizate;
* deşeurile menajere şi cele inerte rezultate în urma lucrărilor de construire, vor fi depozitate în locuri special amenajate, de unde vor fi predate la agenţi autorizaţi;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* nu se vor deteriora zonele învecinate perimetrului de desfăşurare a lucrărilor;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant.
* este interzisă realizarea de săpături, excavaţii şi orice alte lucrări care modifică configuraţia naturală a terenurilor din aria naturală protejată, în afara celor care fac obiectul prezentei decizii;

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta a fost emisă în 3 (trei) exemplare originale fiecare exemplar având un număr de 4(patru) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu**

**p. DIRECTOR EXECUTIV, p. ŞEF SERVICIU AVIZE**

**Șef Serviciu Monitorizare și Laboratoare ACORDURI, AUTORIZAŢII**

**Ing. Ionel Stelian NAICU Ing. Livia MITEA**

**Întocmit,**

**Ing. Ruxanda FLORIAN**

**Ing. Gabriela CĂPĂȚÎNĂ**